

Ikt.sz.: H/1304-6/2021. Előterjesztés száma: **119/2021.**

**ELŐTERJESZTÉS**

a Képviselő-testület ***2021. október 28-i*** rendes ülésére

|  |  |
| --- | --- |
| **Előterjesztés tárgya:** | **Tájékoztató Szada Nagyközség Önkormányzat és a Szadai Polgármesteri Hivatal aktuális szerződéses állományáról, és javaslat a Hivatal és az Önkormányzat intézményei Munkamegosztási megállapodásának felülvizsgálatára** |
| **Előterjesztő:** | Pintér Lajos polgármester |  |
| **Előkészítette:** | Vargáné Kurfis Erikapénzügyi osztályvezető |  |
| **Szakmai szempontból ellenőrizte:** | Dr. Jenei László Andrástörvényességi szakreferens |  |
| **Pénzügyi szempontból ellenőrizte:** | Vargáné Kurfis Erika pénzügyi osztályvezető |  |
| **Jogi, törvényességi szempontból ellenőrizte:** | Dr. Jenei László Andrástörvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** | Pénzügyi Bizottság |
| **Egyeztetve, tájékoztatva:** |  |
| **Javasolt meghívott:** |  |
| **Az elfogadásához szükséges szavazattöbbség:** | minősített szavazattöbbség  |
| **Az előterjesztés zárt kezelését kérjük** | igen nem |

**VEZETŐI ÖSSZEFOGLALÓ**

*Az államháztartásról* szóló 2011. évi CXCV törvény, valamint az annak végrehajtásáról szóló 368/2011. (XII.31.) Kormányrendelet alapján az „irányító szerv” köteles az irányítása alá tartozó – gazdasági szervezettel nem rendelkező – önállóan működő intézmények gazdasági, gazdálkodási feladatai ellátására gazdasági szervezettel rendelkező költségvetési szervet kijelölni.

A gazdasági szervezettel nem rendelkező költségvetési szerv és a kijelölt költségvetési szerv a munkamegosztás és felelősségvállalás rendjét *munkamegosztási megállapodásban* rögzíti.

Szada Nagyközség Önkormányzat Képviselő-testülete 60/2017.(05.22.) számú határozatával jóváhagyta az Önkormányzat intézményei és a Polgármesteri Hivatal közötti, *2017.I.1-től kezdődően* jelenleg is hatályos Munkamegosztási megállapodást, amely alapjaiban – az akkori jogszabályi előírások szerint – valamennyi intézményre egységesen rögzítette az intézmények és a Polgármesteri Hivatal közötti munkamegosztást: az önkormányzati intézmények előirányzatai tekintetében a *tervezési, gazdálkodási, finanszírozási, adatszolgáltatási és beszámolási,* továbbá *az intézmények működtetésével, üzemeltetésével, a beruházásokkal, a vagyon használatával, hasznosításával, védelmével kapcsolatos feladatok* ellátására a Szadai Polgármesteri Hivatalt jelölve ki.

Ezen megállapodás alapján alakult ki és működik azóta is az intézményi gazdálkodási feladatellátást biztosító szervezeti és informatikai struktúra.

A Székely Bertalan Óvoda-Bölcsőde intézményében, majd a Székely Bertalan Művelődési Ház és Könyvtár intézményében idén folytatott belső ellenőrzésekről készült Jelentésekben azonban a Belsőellenőr javasolta e Megállapodás tartalmi felülvizsgálatát, amely felülvizsgálatot (esetleges helyi változások, kormányzati funkciók központi változása, stb. okán) évente tart szükségesnek.

A Belsőellenőri Jelentések alapján készített Intézkedési tervek azt a feladatot rögzítették, hogy a Munkamegosztási megállapodás tartalmi felülvizsgálatához készüljön előterjesztés a Képviselő-testület 2021. októberi ülésére – mégpedig „*a szerződéses állomány évenkénti felülvizsgálatának részeként”.*

A Munkamegosztási megállapodás felülvizsgálata során megállapítottuk, hogy az nem csupán az 2017-ben néven nevezett akkori felelősök személyének változása miatt igényelne módosítást – az időközben ebben az évben elkészült belső szabályzatok szakszerű hivatkozásai érdekében, valamint a 4 évvel ezelőtti Megállapodás formai és szerkesztési hiányosságainak kiküszöbölése céljával célszerűen inkább ÚJ Megállapodás elfogadását tartjuk szükségesnek: lsd. az előterjesztés 1. sz. mellékleteként!

Az Önkormányzat és Hivatala aktuális (érvényben lévő) tartós szerződéseinek kimutatását az előterjesztés 2. és 3. sz. melléklete szemlélteti – szíves tájékoztatásul a 2022. évi költségvetési Koncepció tervezetének megalapozásához.

A fentiek alapján a következő határozati javaslat elfogadását indítványozzuk.

**Mellékletek:**

**1.sz. melléklet – új Munkamegosztási megállapodás tervezete**

**2.sz. melléklet – kimutatás az Önkormányzat érvényben lévő (tartós) szerződésállományáról**

**3.sz. melléklet – kimutatás a Polgármesteri Hivatal érvényben lévő (tartós) szerződésállományáról**

**…/2021.(X.28.) KT-határozat**

1./ Szada Nagyközség Képviselő-testülete a Polgármesteri Hivatal és az Önkormányzat intézményei közötti, a gazdálkodással kapcsolatos munkamegosztás és felelősségvállalás rendjéről szóló Munkamegosztási megállapodás tervezetét a 119/2021. sz. előterjesztés 1. sz. mellékletében foglaltak szerint jóváhagyja, felhatalmazva a polgármestert és jegyzőt a megállapodás aláírására.

2./ Szada Nagyközség Képviselő-testülete az Önkormányzat és Hivatala érvényben lévő tartós szerződés-állományáról szóló tájékoztatást a 119/2021. sz. előterjesztés 2. és 3. sz. mellékleteiben foglaltak szerint tudomásul veszi.

Felelős: jegyző

Határidő: azonnal